
                                P.L.x 528/2017/2018
BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL asupra Legii pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei. 
                  În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE,
Nicuşor HALICI 

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE

 DISCIPLINĂ ŞI IMUNITĂŢI


	           Bucureşti, 15.10.2018
           Nr. 4c-13/1185/2017/2018
                   P.L.x 528/2017/2018


     RAPORT 
asupra Legii pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei
Camera Deputaţilor a hotărât trimiterea la Comisia juridică, de disciplină şi imunităţi a Legii pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei.
Potrivit prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 
Plenul Camerei Deputaţilor a adoptat iniţiativa legislativă în şedinţa din ziua de 20 decembrie 2017.

În data de 22 ianuarie 2018 a fost formulată sesizare de neconstituţionalitate de către Preşedintele României. Curtea Constituţională prin Decizia nr. 104/2018  a declarat neconstituțională legea în ansamblul său.
În conformitate cu Deciziile Curții Constituționale nr.308/2012 și nr.619/2016,  când o lege este declarată neconstituțională în ansamblul său înainte de promulgare, aceasta își încheie procesul legislativ. Cu privire la efectele Deciziei nr.619/2016, „Curtea reține că, în jurisprudența sa, a statuat că atunci când, în cadrul controlului a priori de constituționalitate, constată neconstituționalitatea unei legi în ansamblul său, pronunțarea unei astfel de decizii are un efect definitiv cu privire la acel act normativ, consecința fiind încetarea procesului legislativ în privința respectivei reglementări”. 
În calitate de primă Cameră sesizată, Senatul a respins, în ședința din          9 septembrie 2018, Legea de modificare a Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei.
Comisia juridică, de disciplină și imunități a Camerei Deputaților a  hotărât, cu majoritate de voturi, să propună plenului Camerei Deputaţilor, spre dezbatere şi adoptare, un raport de respingere a Legii pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei.
La şedinţa Comisiei juridice, de disciplină şi imunităţi din data de           15 octombrie 2018, au fost prezenţi deputaţii conform listei de prezenţă. 

În raport cu obiectul şi conţinutul său, propunerea legislativă face parte din categoria legilor organice. 

	PREŞEDINTE,
Nicuşor HALICI 
	          SECRETAR,
Aida – Cristina CĂRUCERU 


Consilier,
Roxana David

